Pressiteade:

**Osalege ELi 2021. aasta avatud andmete päevadel ja aidake kujundada meie digitaalset tulevikku**



**Osalege ELi avatud andmete päevadel 23.–25. novembril 2021. See ainulaadne üritus toimub teadmuskeskuse vormis ja tutvustab avatud andmete eeliseid ELi avalikule sektorile ning seeläbi ka kodanikele ja äriühingutele. Tulge uusi ideid saama ja uusimaid suundumusi ning uuenduslikke lahendusi avastama!**

**Üritus on täielikult veebipõhine ning algab 23.-24. novembril peetava avatud andmeid ja andmete visualiseerimist käsitleva konverentsiga EU DataViz 2021. Konverents lõpeb 25. novembril, kui toimub iga-aastase avatud andmete võistluse EU Datathon finaal.**

**Osalege ELi 2021. aasta avatud andmete päevadel ja aidake kujundada meie tulevikku avatud andmetega!**

**Tulge konverentsile EU DataViz 2021 esinema**

Otsime esinejaid, et muuta konverentsi programm võimalikult päevakajaliseks. Kas olete avatud andmete ja/või andmete visualiseerimise valdkonna asjatundja? Kutsume teid jagama oma ideid, edukaid projekte ja parimaid tavasid, mida saaks ELi avalikus sektoris rakendada.

Ootame ettepanekuid kogu maailmast ja kõigist sektoritest – akadeemilistelt ringkondadelt, erafirmadelt, ajakirjanikelt, vabakutselistelt andmete visualiseerijatelt, ELi institutsioonidelt, riiklikelt haldusasutustelt jne. Täpsemat teavet saab konverentsi [EU DataViz veebisaidilt](https://op.europa.eu/en/web/eudataviz).

Esitage oma ettepanek konverentsil peetava ettekande kohta 21. maiks 2021 [selle lingi kaudu](https://survey.alchemer.eu/s3/90321567/DataViz-submission-form).

**Võtke osa võistlusest EU Datathon 2021**

Esitage võistlusele oma idee avatud andmetel põhineva rakenduse kohta! Võistluse auhinnafond on kokku 99 000 eurot. Tõendage avatud andmete väärtust, püüdes lahendada Euroopa Komisjoni prioriteetidega seotud probleemi.

Ootame andmeentusiastide ideid kogu maailmast. Lisateabe saamiseks vaadake [võistluse reegleid](https://op.europa.eu/en/web/eudatathon) ja esitage oma rakenduse idee 21. maiks 2021 [selle lingi kaudu](https://ec.europa.eu/eusurvey/runner/EU-Datathon-2021-project-descriptions).

**Jälgige meid, et rohkem teada saada**

ELi avatud andmete päevi korraldab Euroopa Liidu Väljaannete Talitus ISA2 programmi toetusel. Lisainfot leiate [ELi avatud andmete päevade veebisaidilt](https://op.europa.eu/euopendatadays) ja uudiseid saate lugeda Twitteris [@EU\_opendata](https://twitter.com/EU_opendata?ref_src=twsrc%5egoogle|twcamp%5eserp|twgr%5eauthor).

